DHONI
ధోనీని మరోసారి టార్గెట్‌ చేసిన హర్ష్‌ గోయంకా
న్యూఢిల్లీ: క్రికెట్‌ దిగ్గజం ధోనిపై రైజింగ్‌ పుణే సూపర్‌ జెయింట్‌ యజమాని సంజీవ్‌ గోయెంకా చేసిన వ్యాఖ్యలు దుమారం రేపాయి.ఇప్పటికి సంజీవ్‌ సోదరుడు హర్ష్‌ గోయెంకా ధోనిని కించపరుస్తూ వ్యాఖ్యానించడం దానికి బదులుగా ధోని భార్య సాక్షి తీవ్ర స్థాయిలో కౌంటర్‌ ఇవ్వడం,అభిమానులు విరుచుకుపడటం తెలిసిందే.ఓ జాతీయ ఛానల్‌కు ఇచ్చిన ఇంటర్వ్యూలో సంజీవ్‌ మాట్లాడుతూ ధోనిని తగ్గించేలా కామెంట్‌ చేశాడు.ధోని గొప్ప ఆటగాడని అనడంలో సందేహం లేదని,గెలువాలనే తపన దోనిలో అధికమని,ప్రపంచంలో బెస్ట్‌ వికెట్‌ కీపర్‌ బ్యాట్స్‌మెన్‌ అతనే అని సంజీవ్‌ కితాబిచ్చాడు.అయితే ధోని కన్నా అద్భుతమైన మైండ్‌ సెట్‌ ఉన్న ఆటగాడు మరొకరు ఉన్నారని,అతనే స్టీవ్‌ స్మిత్‌ అని వివాదాస్పద వ్యాఖ్య చేశాడు.గెలుపు తప్ప మరేది వద్దనే స్వభావం స్మిత్‌ది అని పేర్కొన్నాడు.12 బంతుల్లో 30 పరుగులు సాధించు లేకపోతే ఔట్‌ అయి వచ్చేసే§్‌ు అని తన టీమ్‌ మేట్స్‌కు స్మిత్‌ సూచిస్తాడని పేర్కొన్నాడు.
స్మిత్‌కు పుడ్‌ పాయిజన్‌ కావడం వల్లే తొలి మ్యాచుల్లో పుణే జట్టు సరిగా ఆడలేక పోయిందని వివరించాడు.స్మిత్‌ వల్లే జట్టు ఫైనల్స్‌కు చేరినట్టు ఇందులో ధోని పాత్ర ఏమి లేదన్నట్లుగా సంజీవ్‌ వ్యాఖ్యలు ఉండటంతో ధోని అభిమానులు మండిపడుతున్నారు. మరోవైపు క్రీడా వర్గాల్లో కూడా ఇది హాట్‌ టాపిక్‌గా మారింది.